CELEX: 31993L0094
Language: sk
Date: 1993-10-29 00:00:00
Title: Smernica Rady č. 93/94/EHS z 29. októbra 1993 o mieste na inštalovanie zadnej registračnej tabuľky dvoj- alebo trojkolesových motorových vozidiel

Dôležité právne oznámenie

|

31993L0094

Úradný vestník L 311 , 14/12/1993 S. 0083 - 0088

		Smernica Rady č. 93/94/EHSz 29. októbra 1993o mieste na inštalovanie zadnej registračnej tabuľky dvoj- alebo trojkolesových motorových vozidielRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100a,so zreteľom na smernicu 92/61/EHS z 30. júna 1992 o typovom schválení dvoj- alebo trojkolesových motorových vozidiel [1],so zreteľom na návrh Komisie [2],v spolupráci s Európskym parlamentom [3],so zreteľom na stanovisko Hospodárskeho a sociálneho výboru [4],keďže vnútorný trh zahŕňa oblasť bez vnútorných hraníc, v ktorej je zabezpečený voľný pohyb tovaru, osôb, služieb a kapitálu; keďže by sa mali prijať opatrenia potrebné na jeho fungovanie;keďže dvojkolesové alebo trojkolesové motorové vozidlá musia vzhľadom k miestu na inštalovanie zadnej registračnej tabuľky v každom členskom štáte vykazovať určité technické charakteristiky stanovené záväznými opatreniami, ktoré sa navzájom medzi jednotlivými členskými štátmi líšia; keďže v dôsledku týchto rozdielov predstavujú takéto opatrenia prekážku obchodu v rámci spoločenstva;keďže takéto prekážky fungovania vnútorného trhu sa môžu odstrániť, ak všetky členské štáty príjmu rovnaké požiadavky namiesto svojich vnútroštátnych pravidiel;keďže je potrebné vypracovať harmonizované požiadavky týkajúce sa miesta na inštalovanie zadnej registračnej tabuľky dvojkolesových alebo trojkolesových motorových vozidiel, aby sa mohli na každý typ takého vozidla uplatňovať postupy typového schválenia a typového schválenia komponentu stanovené v smernici 92/61/EHS;keďže cieľom tejto smernice nie je harmonizovať rozmery registračných tabuliek používaných v rôznych členských štátoch; keďže členské štáty by mali zabezpečiť, aby vyčnievajúce registračné tabuľky nepredstavovali nebezpečenstvo pre užívateľov avšak bez toho, aby si to vyžadovalo akékoľvek modifikácie vzhľadom na konštrukciu vozidla;keďže vzhľadom na rozsah a dôsledky akcie navrhovanej v tejto oblasti sú opatrenia spoločenstva, ktoré sú predmetom tejto smernice nielen potrebné ale i podstatné, v záujme dosiahnutia stanoveného cieľa, ktorým je zavedenie typového schválenia vozidiel v spoločenstve; pretože tento cieľ nemôžu dostatočne dosiahnuť členské štáty jednotlivo,PRIJALA TÚTO SMERNICU:Článok 1Táto smernica spolu s prílohou sa uplatňuje na miesto na inštalovanie zadnej registračnej tabuľky pre všetky typy vozidiel definovaných v článku 1 smernice 92/61/EHS.Článok 2Pre udelenie typového schválenia komponentu vzhľadom na miesto na inštalovanie zadnej registračnej tabuľky dvoj- alebo trojkolesového motorového vozidla a pre podmienky voľného pohybu takýchto vozidiel sa použije postup, ktorý je stanovený v kapitolách II a III smernice 92/61/EHS.Článok 3Akékoľvek zmeny a doplnky potrebné k prispôsobeniu požiadaviek príloh technickému pokroku sa prijmú v súlade s postupom stanoveným v článku 13 smernice 70/156/EHS [5].Článok 41. Členské štáty príjmu a uverejnia opatrenia potrebné na dosiahnutie súladu s touto smernicou do 1. mája 1995. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Od dátumu uvedeného v prvom pododseku nesmú členské štáty z dôvodov spojených s miestom na inštalovanie zadnej registračnej tabuľky zakázať prvýkrát uviesť do prevádzky vozidlá, ktoré sú v súlade s touto smernicou.Ustanovenia uvedené v prvom pododseku sa budú uplatňovať od 1. novembra 1995.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 5Táto smernica je adresovaná členským štátom.V Bruseli 29. októbra 1993Za RadupredsedaR. Urbain[1] Ú. v. ES L 225, 10.8.1992, s. 72.[2] Ú. v. ES C 293, 9.11.1992, s. 38.[3] Ú. v. ES C 337, 21.12.1992, s. 104 a rozhodnutie z 27. októbra 1993 (zatiaľ neuverejnené v úradnom vestníku).[4] Ú. v. ES C 73, 15.3.1993, s. 22.[5] Ú. v. ES L 42, 23.2.1970, s. 1, smernica naposledy zmenená a doplnená smernicou 92/53/EHS (Ú. v. ES L 225, 10.8.1992, s. 1).--------------------------------------------------PRÍLOHA1. ROZMERYRozmery miesta na inštalovanie zadnej registračnej tabuľky dvoj- alebo trojkolesových motorových vozidiel [1] sú nasledovné:1.1. Mopedy a ľahké štvorkolky1.1.1. Šírka: 100 mm;1.1.2. Výška: 175 mm;alebo1.1.3. Šírka: 145 mm;1.1.4. Výška: 125 mm.1.2. Motocykle, trojkolky s maximálnym výkonom do 15 kW a štvorkolky iné ako ľahké štvorkolky:1.2.1. Šírka: 280 mm;1.2.2. Výška: 210 mm.1.3. Trojkolky s maximálnym výkonom nad 15 kW:1.3.1. Platia ustanovenia pre osobné automobily uvedené v smernici 70/222/EHS.2. BEŽNÉ UMIESTNENIE2.1. Miesto na inštalovanie zadnej registračnej tabuľky motocykla, kombinácie motocykla alebo trojkolky musí byť umiestnené v zadnej časti vozidla tak, aby:2.1.1. mohla byť tabuľka umiestnená medzi pozdĺžnymi rovinami prechádzajúcimi najkrajnejšími bodmi vozidla.3. SKLON3.1. Zadná registračná tabuľka:3.1.1. musí byť v pravých uhloch k strednej pozdĺžnej rovine vozidla;3.1.2. môže byť odklonená od vertikály maximálne 30°, keď je plocha s registračným číslom obrátená smerom hore;3.1.3. môže byť odklonená od vertikály maximálne 15°, keď je plocha s registračným číslom obrátená smerom dole;4. MAXIMÁLNA VÝŠKA4.1. Žiadny bod miesta na inštalovanie zadnej registračnej tabuľky nesmie byť viac ako 1,5 m nad základňou, keď je vozidlo zaťažené (hmotnosť vozidla plus hmotnosť 75 kg).5. MINIMÁLNA VÝŠKA5.1. Žiadny bod miesta na inštalovanie zadnej registračnej tabuľky nesmie byť menej ako 0,20 m nad základňou alebo menej ako je polomer kolies nad základňou, ak je tento menší ako 0,20 m, keď je vozidlo zaťažené (hmotnosť vozidla plus hmotnosť 75 kg).6. GEOMETRICKÁ VIDITEĽNOSŤ6.1. Miesto na inštalovanie tabuľky musí byť viditeľné v celom priestore ohraničenom dvomi dvojrovinami: jedna s horizontálnou hranou definovaná dvomi rovinami prechádzajúcimi cez horný a dolný okraj miesta na inštalovanie tabuľky, ktorých uhly vo vzťahu k horizontále sú znázornené na obrázku 1; druhá s vertikálne vnímanou hranou definovaná dvomi rovinami prechádzajúcimi bočnými stranami tabuľky, ktorých uhly vo vzťahu k strednej pozdĺžnej rovine vozidla sú znázornené na obrázku 2.+++++ TIFF +++++Uhol geometrickej viditeľnosti (dvojrovina s horizontálnou hranou)+++++ TIFF +++++Uhol geometrickej viditeľnosti (dvojrovina s vertikálne vnímanou hranou)[1] V prípade mopedov je to akákoľvek registračná a/alebo identifikačná tabuľka.--------------------------------------------------